钦定古今图书集成/明伦汇编/氏族典/第494卷 > 《廖用贤尚友录》 > 郑当时
## 钦定古今图书集成/明伦汇编/氏族典/第494卷 > 《廖用贤尚友录》 > 郑当时

按《汉书郑当时传》：“当时其先郑君，孝文时，当时以任
侠自喜。孝景时，为太子舍人。武帝即位，稍迁鲁中尉、
济南太守、江都相，至九卿，为右内史。以武安魏其时
议，贬秩为詹事，迁大司农。性廉，又不治生产，奉赐给
诸公与官属，言若恐伤之，闻人之善言，进之若恐后。
诸公以此翕然称郑庄，使视决河，自请治行五日，上”
曰：“吾闻郑庄行，千里不赍粮。治行者何也？”当时为大
司农，任人宾客，僦入多逋负。司马安为淮阳太守，发
其事，以此陷罪，赎为庶人。顷之，守长史，迁汝南太守，
数岁，以官卒。昆弟以当时故，官至二千石者六七人。